Narodna demokratska partija Afganistana
<s>Narodna demokratska partija Avganistana (persijski: حزب دموکراتيک خلق افغانستان; paštu: د افغانستان د خلق دموکراټیک ګوند) je bila komunistička partija, osnovana 1965. godine.</s><s>Njeni osnivači bili su Nur Mohamed Taraki i Babrak Karmal.</s><s>Za prvog sekretara partije bio je izabran Taraki.</s>

<s>Na parlamentarnim izborima, posle svog osnivanja, NDPA je osvojila četiri poslanička mesta u parlamentu Avganistana.</s><s>Godine 1967, unutar partije se po ideološkoj liniji formiralo nekoliko frakcija, od kojih su najveće bile Halk (vođa Taraki) i Parčam (vođa Karmal).</s><s>Pripadnici Halka uglavnom su bili Paštuni iz ruralnih delova zemlje, dok su u Parčamu bili pripadnici urbane populacije koji su podupirali socijalno-ekonomske reforme.</s><s>Zbog raskola unutar partije, njeni poslanici su na izborima 1969. izgubili svoja mesta u parlamentu..</s>

<s>Partija je u početku imala malo članova, ali je ojačala pošto je pomogla Mohamedu Daudu Kanu da 1973. svrgne s vlasti svog rođaka Mohameda Zahira i proglasi Republiku.</s><s>Sovjeti su forsirali da se dve frakcije pomire, tako da je u martu 1977. postignut sporazum o formalnom jedinstvu partije.</s><s>Pošto je Daud Kan učvrstio svoju vlast počeo je da sa ključnih pozicija uklanja članove NDPA, što je dovelo do zategnutih odnosa sa Sovjetskim Savezom.</s>

<s>Godine 1978, istaknuti član Parčama, Mir Akbar Hiber, poginuo je pod sumnjivim okolnostima, a opozicija je odgovornom smatrala vladu.</s><s>Iako je vlada odbacila ove optužbe, članovi NDPA su se zabrinuli da će Daud Kan uskoro pokrenuti kampanju njihovog istrebljenja.</s><s>Aprila 1978. godine, članovi NDPA su uz pomoć kadrova u avganistanskoj vojsci izvršili puč i srušili Dauda s vlasti (događaj poznat kao Saur revolucija).</s><s>Pre formiranja civilne vlade, zvanični vođa na samo tri dana bio je avijacijski oficir Abudl Kadir Dagarval.</s><s>Nakon Saur revolucije, proglašena je Demokratska Republika Avganistan.</s><s>Nova vlada je uređena tako da Halkisti i Parčamisti otprilike budu jednako raspoređeni u vladajućim strukturama.</s><s>Taraki je dobio funkciju premijera, Karmal je bio zamenik premijera, a Hafizula Amin ministar spoljnih poslova.</s>

<s>Vlada je odmah pokrenula socijalističke reforme, ukinula islamske zakone, počela da provodi agrarnu reformu i ostalo.</s><s>Međutim ove reforme su bile preradikalne za tradicionalno i konzervativno avganistansko društvo, koje je zbog toga uskoro počelo da pruža otpor vladi.</s><s>Destabilizacija države naterala je Sovjete da krajem 1979. pokrenu invaziju na Avganistan kako se val pobuna ne bi proširio na sovjetske republike u srednjoj Aziji.</s><s>Sovjetska intervencija je potrajala do 1989. godine.</s>

<s>Nakon usvajanja politike nacionalnog pomirenja 1987. godine, republici je vraćeno ime Republika Avganistan.</s><s>Iako se sovjetska vojska povukla iz Avganistana 1989, Moskva je nastavila da materijalno pomaže vladu u Kabulu.</s><s>Godine 1990, partija je napustila marksizam-lenjinizam kao zvaničnu ideologiju.</s><s>NDPA se posle toga održala na vlasti još četiri godine, do raspada Sovjetskog Saveza.</s><s>Uskoro je u građanskom ratu marta 1992. godine pobedila mudžahedinska koalicija.</s><s>Partija je posle toga raspuštena.</s>

<s>Vidi još 
 Nur Mohamed Taraki
 Demokratska Republika Avganistan
 Spisak komunističkih partija</s>

<s>Reference</s>

<s>Literatura</s>

<s></s>

<s>Komunističke partije u Aziji
Političke stranke u Afganistanu</s>

